Diari Oficial de la Generalitat Valenciana


Sumari del DOGV 7262, del 28-04-2014 (2014/3754)

DECRET 62/2014, de 25 de abril, del Consell, pel qual s'autoritza la implantació d'ensenyaments universitaris oficials de doctorat en la Universitat de València-Estudi General.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7262

Data del DOGV
:   28-04-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/3754


Data del document
:   25-04-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 62/2014, de 25 de abril, del Consell, pel qual s'autoritza la implantació d'ensenyaments universitaris oficials de doctorat en la Universitat de València-Estudi General. [2014/3754]  
La Llei Orgànica 6/2001, de 21 de desembre, d'Universitats, estructura en l'article 37 els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir els ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern.  
  
La Universitat de València-Estudi General ha sol·licitat autorització per a impartir, a partir del curs 2013-2014, els ensenyaments universitaris oficials de doctorat que figuren en l'annex d'este decret.  
Consta en l'expedient l'informe favorable del Consell Social de la Universitat de València-Estudi General i l'acord del Consell de Govern.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés els preceptius informes.  
El Consell d'Universitats ha verificat el pla d'estudis dels ensenyaments universitaris oficials de doctorat, els quals figuren en l'annex d'este decret.  
Per tot això, vist l'article 10.1 del Reial Decret 99/2011, de 28 de gener, pel qual es regulen els ensenyaments oficials de doctorat; els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 25 d'abril de 2014,  
  
DECRETE  
  
Article 1. Autorització d'ensenyaments  
S'autoritza la Universitat de València-Estudi General per a implantar, en el curs 2013-2014, els ensenyaments universitaris oficials de doctorat que figuren en l'annex d'este decret.  
  
Article 2. Inscripció en el registre i els seus efectes  
Esta autorització serà comunicada al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat de València-Estudi General.  
Segona. Facultats d'aplicació i execució  
Es faculta la persona titular de la Conselleria d'Educació, Cultura i Esport per a l'aplicació i execució del que disposa este decret.  
  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 25 d'abril de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
María José Catalá Verdet  
  
  
ANNEX  
Doctorats de la Universitat de València-Estudi General  
Curs 2013-2014  
  
1. Programa de Doctorat en Biodiversitat i Biologia Evolutiva.  
2. Programa de Doctorat en Biomedicina i Biotecnologia.  
3. Programa de Doctorat en Biomedicina i Farmàcia.  
4. Programa de Doctorat en Ciències de l'Alimentació.  
5. Programa de Doctorat en Ciències Socials.  
6. Programa de Doctorat en Comptabilitat i Finances Corporatives.  
7. Programa de Doctorat en Didàctiques Específiques.  
8. Programa de Doctorat en Economia Industrial.  
9. Programa de Doctorat en Economia Internacional i Turisme.  
10. Programa de Doctorat en Economia Social (Cooperatives i entitats no lucratives).  
11. Programa de Doctorat en Infermeria Clínica i Comunitària.  
12. Programa de Doctorat en Estudis de Gènere i Polítiques d'Igualtat.  
13. Programa de Doctorat en Estudis Hispànics Avançats.  
14. Programa de Doctorat en Física.  
15. Programa de Doctorat en Fisiologia.  
16. Programa de Doctorat en Geografia i Història del Mediterrani des de la Prehistòria a l'Edat Moderna.  
17. Programa de Doctorat en Enginyeria Electrònica.  
18. Programa de Doctorat en Enginyeria Química, Ambiental i de Processos.  
19. Programa de Doctorat en Investigació en Psicologia.  
20. Programa de Doctorat en Medicina.  
21. Programa de Doctorat en Neurociències.  
22. Programa de Doctorat en Odontologia.  
23. Programa de Doctorat en Optometria i Ciències de la Visió.  
24. Programa de Doctorat en Parasitologia Humana i Animal.  
25. Programa de Doctorat en Pensament Filosòfic Contemporani.  
  
26. Programa de Doctorat en Processos d'Envelliment: Estratègies Sociosanitàries.  
27. Programa de Doctorat en Psicogerontologia: Perspectiva del Cicle Vital.  
28. Programa de Doctorat en Psicologia Clínica i de la Salut.  
29. Programa de Doctorat en Psicologia i Psicopatologia Perinatal i Infantil.  
30. Programa de Doctorat en Sostenibilitat i Pau en l'Era Postglobal.  
31. Programa de Doctorat en Tecnologies de la Informació, Comunicacions i Computació.  
32. Programa de Doctorat en Teledetecció.  
  
Programes conjunts de doctorats  
  
33. Programa de Doctorat en Desenrotllament Local i Cooperació Internacional, per la Universitat Jaume I de Castelló, la Universitat Politècnica de València i la Universitat de València-Estudi General.  
34. Programa de Doctorat en Electroquímica. Ciència i Tecnologia, per la Universitat Autònoma de Barcelona, la Universitat Autònoma de Madrid, la Universitat d'Alacant, la Universitat de Barcelona, la Universitat de Burgos, la Universitat de Còrdova, la Universitat de Lleida, la Universitat de Múrcia, la Universitat de Sevilla, la Universitat Politècnica de Cartagena i la Universitat de València-Estudi General.  
  
35. Programa de Doctorat en Estadística i Optimització, per la Universitat Politècnica de València i la Universitat de València-Estudi General.  
36. Programa de Doctorat en Ètica i Democràcia, per la Universitat Jaume I de Castelló i la Universitat de València-Estudi General.  
37. Programa de Doctorat en Finances i Economia Quantitatives/Quantitative Finance and Economics, per la Universitat Complutense de Madrid, la Universitat de Castella-la Manxa, la Universitat del País Basc/Euskal Herriko Unibertsitatea i la Universitat de València-Estudi General.  
38. Programa de Doctorat en Història de l'Art, per la Universitat Jaume I de Castelló i la Universitat de València-Estudi General.  
39. Programa de Doctorat en Lectura i Comprensió, per la Universitat de Salamanca i la Universitat de València-Estudi General.  
40. Programa de Doctorat en Llengües, Literatures i Cultures, i les seues aplicacions, per la Universitat Politècnica de València i la Universitat de València-Estudi General.  
41. Programa de Doctorat en Lògica i Filosofia de la Ciència, per la Universitat de la Corunya, la Universitat de La Laguna, la Universitat de Salamanca, la Universitat de Santiago de Compostel·la, la Universitat de Valladolid i la Universitat de València-Estudi General.  
42. Programa de Doctorat en Màrqueting, per la Universitat Jaume I de Castelló i la Universitat de València-Estudi General.  
43. Programa de Doctorat en Matemàtiques, per la Universitat Politècnica de València i la Universitat de València-Estudi General.  
44. Programa de Doctorat en Nanociència i Nanotecnologia, per la Universitat d'Alacant, la Universitat Jaume I de Castelló, la Universitat de Castella-la Manxa, la Universitat de La Laguna i la Universitat de València-Estudi General.  
45. Programa de Doctorat en Psicologia dels Recursos Humans, per la Universitat de Sevilla i la Universitat de València-Estudi General.  
  
46. Programa de Doctorat en Química, per la Universitat Politècnica de València i la Universitat de València-Estudi General.  
47. Programa de Doctorat en Química Teòrica i Modelització Computacional/Theoretical Chemistry and Computational Modelling, per la Universitat Autònoma de Madrid, la Universitat Complutense de Madrid, la Universitat de Barcelona, la Universitat de Cantàbria, la Universitat d'Extremadura, la Universitat de les Illes Balears, la Universitat de Múrcia, la Universitat d'Oviedo, la Universitat de Sevilla, la Universitat de Vigo, la Universitat del País Basc/Euskal Herriko Unibertsitatea, la Universitat Jaume I de Castelló i la Universitat de València-Estudi General.  
48. Programa de Doctorat en Tècniques Experimentals en Química, per la Universitat Politècnica de València i la Universitat de València-Estudi General.